OKRESNÁ PROKURATÚRA VEĽKÝ KRTÍŠ 
Banícka 3, 990 80 Veľký Krtíš	

Číslo: Pv 316/15/6610-146	Veľký Krtíš 08.12.2016 
EEČ: 2-50-58-2016
U Z N E S E N I E
Trestná vec:	obv. XXXXX a spol.
Trestný čin:	prečin: krádež podľa § 212 odsek 1 Trestného zákona
Rozhodol: 	prokurátorka Okresnej prokuratúry Veľký Krtíš
Podľa § 217 odsek 1 Trestného poriadku vyslovujem, že obvinení:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
-	prečin: krádež podľa § 212 odsek 1 Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
2.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
mladistvý
ktorý je trestne stíhaný pre trestný čin:
-	prečin: krádež podľa § 212 odsek 1 Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
3.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
mladistvý
ktorá je trestne stíhaná pre trestný čin:
-	prečin: krádež podľa § 212 odsek 1 Trestného zákona
štádium: dokonaný trestný čin
forma trestnej súčinnosti: spolupáchateľ v skupinovej veci
sa v skúšobnej dobe, určenej uznesením prokurátora Okresnej prokuratúry XXXXX zo dňa 6.10.2015, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 04.07.2015 v čase medzi 23.00 h – 24.00 h z neuzamknutého osobného motorového vozidla zn. VW Passat Combi, ev.č.: XXXXX, ktorého vlastníkom je spoločnosť XXXXX, ktoré bolo odstavené za objektom miestnej pošty pred rodinným domom č. XXXXX v obci XXXXX, po vzájomnej dohode odcudzili 1ks čiernu koženú peňaženku, v ktorej sa nachádzala finančná hotovosť vo výške 1.350€, 900 Kč, 1USD, občiansky preukaz, vodičský preukaz, karta poistenca XXXXX, 1ks karta XXXXX, 1ks karta XXXXX ku škode XXXXX, nar. XXXXX, vo výške 1.390€.
Uznesením prokurátora Okresnej prokuratúry XXXXX zo dňa 6.10.2015, spisová značka XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX
12 mesiacov
2.	XXXXX, dátum narodenia: XXXXX
12 mesiacov
3.	XXXXX, dátum narodenia: XXXXX
12 mesiacov
Odôvodnenie:
Uznesením prokurátorky Okresnej prokuratúry XXXXX sp. zn. XXXXX zo dňa 06.10.2015 bolo podľa § 216 ods. 1 písm. a, b, c Tr. por. podmienečne zastavené trestné stíhanie obvinených XXXXX,  ml. XXXXX a ml. XXXXX za prečin krádeže podľa § 212 ods. 1 Tr. zák. na tom skutkovom základe ako je uvedené vo výrokovej časti tohto uznesenia. Zároveň podľa § 216 ods. 2 Tr. por. bola všetkým obvineným určená skúšobná doba v trvaní 12 mesiacov. Uznesenie nadobudlo právoplatnosť 23.10.2015 a skúšobná doba uplynula dňa 23.10.2016. 

	Po uplynutí skúšobnej doby boli na obvineného XXXXX vyžiadané správy o povesti z OO PZ XXXXX, Obecného úradu XXXXX, Obecného úradu XXXXX, Okresného úradu, odboru všeobecnej vnútornej správy XXXXX, ako aj aktuálny odpis registra trestov. Po doručení vyžiadaných správ som zistila, že obvinený XXXXX sa v skúšobnej dobe podmienečne zastaveného trestného stíhania nedopustil ďalšieho protiprávneho konania, resp. priestupku.  

	Po uplynutí skúšobnej doby boli na obvinených ml. XXXXX a ml. XXXXX vyžiadané správy o povesti z OO PZ XXXXX, Obecného úradu XXXXX, Okresného úradu, odboru všeobecnej vnútornej správy XXXXX, Úradu práce, sociálnych vecí a rodiny, odbor sociálnych vecí a rodiny XXXXX, škôl, ktoré obvinení navštevovali, ako aj aktuálny odpis registra trestov. Po doručení vyžiadaných správ som zistila, že obvinení ml. XXXXX a ml. XXXXX sa v skúšobnej dobe podmienečne zastaveného trestného stíhania nedopustili ďalšieho protiprávneho konania, resp. priestupku.  

	Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

	Vzhľadom k tomu, že zo zaslaných správ a z odpisu registra trestov vyplýva, že obvinení XXXXX, ml. XXXXX a ml. XXXXX viedli v skúšobnej dobe riadny život, boli splnené všetky podmienky pre rozhodnutie o tom, že sa v skúšobnej dobe podmienečného zastavenia trestného stíhania osvedčili.

	Vzhľadom k horeuvedenému som rozhodla tak, ako je to vo výrokovej časti uznesenia uvedené. 
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lenka Maslíková
prokurátorka